Zápisnica zo zasadnutia Obecného zastupiteľstva vo Veselom
zo dňa 24. 11. 2011

Prítomní: Podľa prezenčnej listiny, ktorá tvorí súčasť zápisnice

Program zasadnutia:
1.	Otvorenie a privítanie prítomných
2.	Schválenie programu zasadnutia
3.	Určenie overovateľov zápisnice a zapisovateľa
4.	Kontrola uznesení
5.	Úprava rozpočtu 2011
6.	Odpadové hospodárstvo – poplatok za komunálny odpad
7.	Správa cintorína
8.	Privítanie Mikuláša a ohňostroj
9.	Žiadosti občanov
10.	Rôzne
11.	Diskusia
12.	Záver

1. Zasadnutie OZ otvorila V. Šipková, starostka obce.  Na zasadnutí bolo prítomných 7 poslancov a zastupiteľstvo bolo uznášaniaschopné.

2. V. Šipková, starostka obce prečítala program zasadnutia. Program zasadnutia bol schválený.

3. V. Šipková predložila návrh na určenie zapisovateľa zápisnice pracovníčku OcÚ Veselé Danielu Michalčíkovú a za overovateľov zápisnice poslancov Michala Čekana a PhDr. Petra Koiša.

4. Uznesenia z predchádzajúceho zasadnutia prečítal poslanec OZ p. Michal Čekan.

5. Návrh na úpravu rozpočtu na rok 2011 predložila účtovníčka Obecného úradu vo Veselom p. Daniela Michalčíková. Tvorí prílohu zápisnice.

6. Starostka obce oboznámila prítomných s problémami spojenými s vývozom komunálneho odpadu. Niektorí občania si dávajú vyvážať i vlastné smetné nádoby za vývoz ktorých neplatia poplatok stanovený obcou. Týmto narastajú náklady na vývoz odpadu. Starostka navrhuje zakúpenie samolepiek na smetné nádoby. Vyvážať sa budú len nádoby označené samolepkou. Je potrebné prehodnotiť za akých podmienok a za akú cenu sa bude prideľovať do domácnosti druhá smetná nádoba a výšku miestneho poplatku za vývoz komunálneho odpadu a drobného stavebného odpadu, aby sa znížila strata obce na odpadovom hospodárstve. Poslanci žiadajú k budúcemu zasadnutiu obecného zastupiteľstva zdokladovať výšku nákladov obce na odpadové hospodárstvo.
7. Starostka obce oboznámila prítomných so situáciou na prevádzke cintorínov. Pracovník obce, hrobár Peter Šintál je dlhodobo PN. Na výkon tejto činnosti musí pracovník spĺňať určité podmienky a t. č. nemáme vhodného zamestnanca. Podľa VZN obce Veselé – prevádzkového poriadku pohrebiska môže tieto práce – výkop hrobu, pochovanie a zasypanie hrobu zabezpečiť ktorákoľvek pohrebná služba, ktorú si dojedná vybavovateľ pohrebu. 
8. Kultúrno-spoločenská akcia Privítanie Mikuláša a slávnostné rozsvietenie vianočného stromčeka je naplánovaná na deň 3. 12. 2011 o 15. hod. v spolupráci s Školským strediskom záujmovej činnosti Rakovice. Je spojená s odovzdávaním darčekov pre deti do 14 rokov v hodnote 3 €. Starostka obce navrhla schválenie výdavkov na realizáciu ohňostroja na deň 1. 1. 2012 vo výške 300 €.
9. Starostka obce predložila žiadosti občanov:

Libuša Danišová, Veselé 5 o poskytnutie príspevku
Ján Kováč, Veselé 339, - prečnievajúce konáre
Jaroslava Glasnáka, Veselé 59 o súhlas na výsadbu drevín
 a firmy AG PLAY s. r. o Bratislava a JUNIOR GAME s. r. o Bratislava.

Žiadosti tvoria súčasť zápisnice.

Poslanci obecného zastupiteľstva k žiadosti Libuši Danišovej neprijali uznesenie, žiadosť Jána Kováča prejedná osobne starostka. K žiadostiam firiem AG PLAY a JUNIOR GAME poslanci žiadajú aby zástupcovia firiem sa osobne vyjadrili k svojim žiadostiam na najbližšom zasadnutí OZ.

10. Starostka obce oboznámila prítomných s ukončením pracovného pomeru výpoveďou kuchárky ŠJ a pomocnej kuchárky ŠJ. Bude potrebné prijať do pracovného pomeru od 1. 2. 2012 dve kuchárky.
Starostka obce informovala prítomných o vyúčtovaní akcie Obecná zabíjačka.

Po konzultácii s Ing. Némethom, projektantom kanalizácie vo Veselom sa zúčastnil zasadnutia Ing. Ladislav Straka, zástupca Obecnej kanalizačnej Veselé, s. r. o, ktorý poslancom OZ podal informácie ohľadne projektu kanalizácie vo Veselom.

Na záver starostka obce poďakovala prítomným za účasť na zasadnutí.

Vo Veselom 24. 11. 2011 

Zapísala: Daniela Michalčíková

Overovatelia zápisnice:

Michal Čekan                                                                      ...................................................

PhDr. Peter Koiš                                                                  ...................................................